Robert Clive Cleghorn (au Clive Scott; 4 Julai 1937 - 28 Julai 2021) alikuwa mwigizaji nchini Afrika ya Kusini, maarufu zaidi kwenye maonyesho yake ya filamu kama The Villagers na Isidingo kwenye runinga ya soap operas. Clive Scott alizaliwa Parkview, Johannesburg, nchini Afrika ya kusini mwaka 1937 kama Robert Clive Cleghorn. Baada ya kifo cha baba yake mama yake Clive scott aliamua kwenda kuishi katika mji wa Cape Town huko Afrika ya kusini. Clive scott alihitimu elimu yake katika shule ya St. George's Grammar School na alichaguliwa kuwa kaka mkuu wa shule mwaka 1955 shuleni hapo. Clive Scott baada ya kwenda kuishi Zimbabwe Rhodesia kwa miaka miwili aliamua kuondoka na kwenda kuishi Uingereza na kukaa huko miaka 12 na kusoma katika chuo cha sanaa cha Webber Douglas Academy of Dramatic Art. mwaka 1965 alifanya utumbuizaji wa The mousetrap huko uingereza. Na alirudi Afrika ya kusini mnamo mwaka 1970. Ilipofika mwaka 1976 alionekana kwenye matukio ya vipindi 76 vya tamthilia ya The Villagers kwa zaidi ya miaka mitatu na kutengeneza jina lake la kisanii kama Ted Dixon. Pia alikua akifanya baadhi ya matangazo katika runinga za Afrika ya kusini.